### Resumé

Udpegning af ny suppleant til Handicaprådet.

### Sagsfremstilling

Efter § 37 a i lov om retssikkerhed og administration på det sociale område nedsætter Byrådet et Handicapråd, der bl.a. har til opgave at rådgive Byrådet i handicappolitiske spørgsmål.

Ifølge Handicaprådets forretningsorden består rådet af 14 medlemmer. Seks af medlemmerne udpeges efter indstilling fra Dansk Handicaporganisationer og et medlem udpeges efter indstilling fra en lokal handicaporganisation eller grupperinger uden for Dansk Handicaporganisationer. Fire medlemmer vælges af og blandt Byrådets medlemmer. Derudover udpeges tre medlemmer blandt forvaltningens medarbejdere. Ligeledes udpeges der stedfortrædere for medlemmerne.

Byrådet udpegede på møderne 6. december 2021 og 19. januar 2021 medlemmer til Handicaprådet.

Jack Berg, der er suppleant for Autismeforeningens medlem af Handicaprådet, har oplyst, at han ønsker at udtræde.

Som ny suppleant har Danske Handicaporganisationer i Vejle indstillet Zehnia Jessen fra [adresse].

### Indstilling Borgmesteren indstiller

at Zehnia Jessen udpeges som ny suppleant for Autismeforeningens medlem af Handicaprådet.

### Beslutning

Zehnia Jessen blev udpeget som ny suppleant for Autismeforeningens medlem af Handicaprådet.